section_heading: Povijest zastave
paragraph_text: Prije 1830. godine za zastavu Irske, točnije irskih nacionalista uzimala se zastava s harfom na zelenom podlozi, jedan od najstarijih simbola Irske. U rujnu 1830. prvi put kao simbol uzeta je trobojnica u čast Francuske revolucije na nacionalističkom skupu. Zastava kao simbol nije uzela maha sve dok je 1848. Thomas Francis Meagher, vođa Mlade Irske, prvi put javno prostro zastavu s drugog kata zgrade ispred kojeg se slavila druga revolucija koja se odvijala u Francuskoj. Meagher je dobio ideju iz trobojnice Francuske Republike te zastave Newfoundlanda i Labradora, što je i logično s obzirom na to da mu je otac bio iz te kanadske provincije.